**ხარისხის მართვის სისტემის ISO 9001:2015 დანერგვისთვის კომპანიის შერჩევის კრიტერიუმები:**

გერმანიის საერთაშორისო თანამშრომლობის საზოგადოება (GIZ) სსიპ „იუსტიციის უმაღლესი სკოლაში“ ხარისხის მართვის სისტემის (**ISO 9001:2015**) დანერგვის მიზნით აცხადებს კონკურსს შესაბამისი კომპანიის შერჩევის მიზნით.

იუსტიციის უმაღლესი სკოლა წარმოადგენს საჯარო სამართლის იურიდიულ პირს, რომელიც თავის საქმიანობას ახორციელებს „იუსტიციის უმაღლესი სკოლის შესახებ“ საქართველოს კანონისა და წესდების საფუძველზე.

იუსტიციის უმაღლესი სკოლა საგანმანათლებლო ორგანიზაციაა, რომელიც უზრუნველყოფს სამოსამართლო კანდიდატების, მოსამართლეების, მოსამართლეთა თანაშემწეების და სასამართლოს სხვა თანამშრომლების მაღალ პროფესიულ სწავლებას. (დამატებითი ინფორმაციისათვის გთხოვთ ეწვიოთ: [www.hsoj.ge](http://www.hsoj.ge))

**აპლიკანტი კომპანიის გამოცდილებასთან დაკავშირებული მოთხოვნები:**

1. ხარისხის მართვის სისტემის დანერგვაზე (ISO 9001) მუშაობის გამოცდილება;
2. სასურველია ხარისხის მართვის სისტემის დანერგვის გამოცდილება საგანმანათლებლო სფეროში;
3. ISO მასერტიფიცირებელ კომპანიებთან თანამშრომლობის წარმატებული შედეგები.

**დაინტერესებულმა კომპანიებმა მითითებულ მისამართზე უნდა გამოაგზავნონ შემდეგი დოკუმენტები:**

1. განსახორციელებელი საქმიანობის დეტალური აღწერა, კონცეფციის სახით, სამუშაოს მიზნების, ცალკეული შესასრულებელი ღონისძიებების (ეტაპების), სავარაუდო ხანგრძლივობის და ასევე ცალკეული ვადების მითითებით;
2. ორგანიზაციის CV (პორტფოლიო);
3. ორგანიზაციაში შესაბამისი პირის საკონტაქტო ინფორმაცია;
4. პარტნიორი-მასერტიფიცირებელი კომპანიების სია (ასეთის არსებობის შემთხვევაში)
5. ორი სარეკომენდაციო წერილი
6. განსახორციელებელ საქმიანობაში რეკომენდირებული პერსონალის შესახებ ინფორმაცია, კერძოდ:
* CV-ავტობიოგრაფია
* ხარისხის მართვის სისტემაში შესაბამისი კვალიფიკაციის ქონა, რაც დადასტურდება დოკუმენტაციით;

განსახორციელებელ საქმიანობაში კომპანიის მიერ რეკომენდირებული პერსონალის მიმართ დამატებითი მოთხოვნები:

1. ქართული ენის ცოდნა;
2. ინგლისური ენის მაღალ დონეზე ცოდნა (B2-დადასტურებული სერტიფიკატით);
3. საგანმანათლებლო სფეროში ხარისხის მართვის სისტემის დანერგვის კუთხით მუშაობის გამოცდილება.